สวัสดีค่ะ กำลังจะเริ่มทานยาคุมกำเนิด อยากให้คุณช่วยแนะนำว่าทานยี่ห้อไหนน่าจะเหมาะที่สุดคะ เพราะเท่าที่หาข้อมูลมา แต่ละยี่ห้อจะมีระดับฮอร์โมนไม่เท่ากัน ปัจจุบันอายุ 25 ปี เป็นคนผอม กินยังไงก็ไม่อ้วน แค่ลงพุง น้ำหนัก 44 สูง 156 อยากทานยาคุมที่ช่วยให้ดูมีน้ำมีนวลขึ้น ผิวพรรณดีขึ้น ผลข้างเคียงอื่นๆไม่เยอะ รบกวนคุณช่วยแนะนำด้วยค่ะ
สวัสดีค่ะ Aewยาคุมกำเนิดที่ได้รับความนิยมและมีประสิทธิภาพเป็นยาคุมกำเนิดแบบฮอร์โมนรวมค่ะ ยาเม็ดคุมกำเนิดแบบฮอร์โมนเดี่ยวที่มีเฉพาะฮอร์โมนโปรเจสตินอย่างเดียว มักใช้ในหญิงให้นมบุตรหรือผู้ที่มีข้อห้ามใช้ฮอร์โมนเอสโตรเจนในทางการแพทย์สิ่งสำคัญของการเริ่มทานยาคุมกำเนิด คือ ทานภายใน 5 วันแรกของการมีประจำเดือน หรือถ้ามั่นใจว่าไม่ได้ตั้งครรภ์ก็สามารถเริ่มทานได้ค่ะ ทานอย่างสม่ำเสมอต่อเนื่องอย่างถูกวิธีเพื่อประสิทธิภาพในการป้องกันค่ะ อย่างไรก็ตาม อาจมีผลข้างเคียงที่พบได้ เช่น คลื่นไส้ อาเจียน ปวดศีรษะ ฝ้า น้ำหนักเพิ่ม